A BIZOTTSÁG 1978/2006/EK RENDELETE
(2006. december 22.)
a 448/2001/EK rendeletnek a visszavonási eljárásokra és a visszavont pénzalapok újrafelhasználására vonatkozó jelentéstétel tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a strukturális alapokra vonatkozó általános rendelkezések megállapításáról szóló, 1999. június 21-i 1260/1999/EK tanácsi rendeletre (1) és különösen annak 53. cikke (2) bekezdésére,
a Szerződés 147. cikke alapján létrehozott bizottsággal folytatott konzultációt követően,
a Mezőgazdasági Strukturális és Vidékfejlesztési Bizottsággal folytatott konzultációt követően,
a Halászati és Akvakultúra Strukturális Bizottsággal folytatott konzultációt követően,
mivel:
(1)
A strukturális alapok keretében nyújtott támogatások pénzügyi korrekciós eljárásai tekintetében az 1260/1999/EK tanácsi rendelet végrehajtása részletes szabályainak megállapításáról szóló, 2001. március 2-i 448/2001/EK bizottsági rendelet (2) 2. cikkének (3) bekezdése és 3. cikkének (2) bekezdése értelmében a tagállamoknak be kell számolniuk a Bizottságnak a visszavonási eljárásokról, a kezelési és ellenőrzési rendszerek kiigazítása céljából már megtett - vagy még megteendő - intézkedésekről, a visszavont pénzalapok újrafelhasználásáról és a támogatás pénzügyi tervének módosításáról.
(2)
A 448/2001/EK rendelet végrehajtása során szerzett tapasztalatok azt mutatják, hogy tisztázni és egyszerűsíteni kell ezeket a követelményeket.
(3)
A Bizottság számára szolgáltatandó információkban egyrészt a műveletekre szánt közösségi hozzájárulások egészének vagy egy részének törlése nyomán az érintett programból levont intézkedésenkénti állami pénzalapok főösszegeire, másrészt a szabad pénzösszegeknek az említett hozzájárulások visszavonása után ténylegesen felhasznált összegekre kell szorítkozni. A strukturális alapok keretében nyújtott támogatások irányítási és ellenőrzési rendszerei tekintetében az 1260/1999/EK tanácsi rendelet végrehajtása részletes szabályainak megállapításáról szóló, 2001. március 2-i 438/2001/EK bizottsági rendelet (3) 13. cikkében előírt éves jelentésekben nyújtják be a tagállamok a strukturális alapok keretében nyújtott támogatások kezelési és ellenőrzési rendszere tekintetében.
(4)
A 448/2011/EK rendeletet emiatt ennek megfelelően kell módosítani.
(5)
Az e rendeletben előírt intézkedések összhangban állnak a Régiófejlesztési és Szerkezetváltási Bizottság véleményével,
ELFOGADTA EZT A RENDELETET:
1. cikk
A 448/2001/EK rendelet a következőképpen módosul:
1.
A 2. cikk (3) bekezdése helyébe a következő szöveg lép:
„(3) A 438/2001/EK bizottsági rendelet (4) 8. cikkében a kifizetésekkel kapcsolatban előírt információk sérelme nélkül az 1681/94/EK bizottsági rendelet (5) alapján az adott évben benyújtott utolsó negyedéves jelentés mellékleteként a tagállamok megküldik a Bizottságnak azt a kimutatást, amely intézkedésenként tünteti fel a műveletekhez nyújtott közösségi hozzájárulás visszavonását követően az előző évben benyújtott kiadásokról szóló kimutatásokból kivett állami pénzalapok főösszegeit.
2.
A 3. cikk (2) bekezdése második mondatának helyébe a következő szöveg lép:
„A tagállamok a 2. cikk (3) bekezdésében említett jelentésben tájékoztatják a Bizottságot arról, hogy miként használták fel újra a hozzájárulások programból való visszavonását követően felszabadított közösségi pénzalapokat.”
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. december 22-én.